title: Regulamentul de punere în aplicare (UE) 2018/1851 al Comisiei din 21 noiembrie 2018 de înregistrare a unei denumiri în Registrul denumirilor de origine protejate și al indicațiilor geografice protejate [„Bayrisch Blockmalz”/„Bayrischer Blockmalz”/„Echt Bayrisch Blockmalz”/„Aecht Bayrischer Blockmalz” (IGP)]

text:
                  28.11.2018

                  RO

                  Jurnalul Oficial al Uniunii Europene

                  L 302/5

         REGULAMENTUL DE PUNERE ÎN APLICARE (UE) 2018/1851 AL COMISIEI
         din 21 noiembrie 2018
         de înregistrare a unei denumiri în Registrul denumirilor de origine protejate și al indicațiilor geografice protejate [„Bayrisch Blockmalz”/„Bayrischer Blockmalz”/„Echt Bayrisch Blockmalz”/„Aecht Bayrischer Blockmalz” (IGP)]
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 15 alineatul (1) și articolul 52 alineatul (2),
         întrucât:

                     (1)

                     În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Bayrisch Blockmalz”/„Bayrischer Blockmalz”/„Echt Bayrisch Blockmalz”/„Aecht Bayrischer Blockmalz”, depusă de Germania, a fost publicată în Jurnalul Oficial al Uniunii Europene (2).

                     (2)

                     Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea ar trebui, prin urmare, înregistrată,

                     (3)

                     Prin e-mail-urile primite la 19 aprilie 2018 și la 21 iunie 2018, autoritățile germane au comunicat Comisiei că, în contextul procedurii naționale de opoziție, s-a susținut că înregistrarea denumirii „Bayrisch Blockmalz”/„Bayrischer Blockmalz”/„Echt Bayrisch Blockmalz”/„Aecht Bayrischer Blockmalz” ar prejudicia existenței unei denumiri întru totul identice și că produse care poartă această denumire au fost comercializate în mod legal timp de peste cinci ani înainte de data publicării prevăzută la articolul 50 alineatul (2) litera (a) din Regulamentul (UE) nr. 1151/2012. Prin urmare, în temeiul articolului 15 alineatul (1) din regulamentul menționat, autoritățile germane au cerut o perioadă de tranziție, până la 31 decembrie 2020, în favoarea producătorului „Kalfany Süße Werbung GmbH & Co.KG, D-79336 Herbolzheim”, care este situat în afara ariei geografice delimitate a denumirii „Bayrisch Blockmalz”/„Bayrischer Blockmalz”/„Echt Bayrisch Blockmalz”/„Aecht Bayrischer Blockmalz” și care a comercializat în mod legal și fără întrerupere, timp de peste cinci ani, produsul cu denumirea comercială „Bayrisch Blockmalz”/„Bayrischer Blockmalz”/„Echt Bayrisch Blockmalz”/„Aecht Bayrischer Blockmalz”.

                     (4)

                     Deoarece întreprinderea „Kalfany Süße Werbung GmbH & Co.KG, D-79336 Herbolzheim” îndeplinește condițiile prevăzute la articolul 15 alineatul (1) din Regulamentul (UE) nr. 1151/2012 pentru a beneficia de o perioadă de tranziție în care să poată utiliza legal denumirea comercială după înregistrarea ei, ar trebui să i se acorde o perioadă de tranziție, până la 31 decembrie 2020, în care să fie autorizată să utilizeze denumirea „Bayrisch Blockmalz”/„Bayrischer Blockmalz”/„Echt Bayrisch Blockmalz”/„Aecht Bayrischer Blockmalz”.

                     (5)

                     Măsurile prevăzute în prezentul regulament sunt conforme cu avizul Comitetului pentru politica în domeniul calității produselor agricole,

               ADOPTĂ PREZENTUL REGULAMENT:

            Articolul 1
            Se înregistrează denumirea „Bayrisch Blockmalz”/„Bayrischer Blockmalz”/„Echt Bayrisch Blockmalz”/„Aecht Bayrischer Blockmalz” (IGP).
            Denumirea menționată la primul paragraf identifică un produs din clasa 2.3. Pâine, produse de patiserie, prăjituri, produse de cofetărie, biscuiți și alte produse de panificație din anexa XI la Regulamentul de punere în aplicare (UE) nr. 668/2014 al Comisiei (3).

            Articolul 2
            Producătorul „Kalfany Süße Werbung GmbH & Co.KG, D-79336 Herbolzheim” este autorizat să continue să utilizeze denumirea înregistrată „Bayrisch Blockmalz”/„Bayrischer Blockmalz”/„Echt Bayrisch Blockmalz”/„Aecht Bayrischer Blockmalz” (IGP) până la 31 decembrie 2020.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 21 noiembrie 2018.

                  Pentru Comisie,

                  Pentru Președinte,

               Phil HOGAN

                  Membru al Comisiei

            (1)  JO L 343, 14.12.2012, p. 1.

            (2)  JO C 96, 14.3.2018, p. 38.

            (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) 2017/2328 al Comisiei din 14 decembrie 2017 de acordare a protecției în temeiul articolului 99 din Regulamentul (UE) nr. 1308/2013 al Parlamentului European și al Consiliului pentru denumirea „Skalický rubín” (DOP)

text:
               15.12.2017

               RO

               Jurnalul Oficial al Uniunii Europene

               L 333/28

         REGULAMENTUL DE PUNERE ÎN APLICARE (UE) 2017/2328 AL COMISIEI
   din 14 decembrie 2017
   de acordare a protecției în temeiul articolului 99 din Regulamentul (UE) nr. 1308/2013 al Parlamentului European și al Consiliului pentru denumirea „Skalický rubín” (DOP)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 99,
   întrucât:

               (1)

               În conformitate cu articolul 97 alineatele (2) și (3) din Regulamentul (UE) nr. 1308/2013, cererea de înregistrare a denumirii „Skalický rubín”, depusă de Slovacia, a fost examinată de Comisie și publicată în Jurnalul Oficial al Uniunii Europene
                   (2).

               (2)

               Comisia nu a primit nicio declarație de opoziție în conformitate cu articolul 98 din Regulamentul (UE) nr. 1308/2013.

               (3)

               În conformitate cu articolul 99 din Regulamentul (UE) nr. 1308/2013, denumirea „Skalický rubín” ar trebui protejată și înscrisă în registrul menționat la articolul 104 din respectivul regulament.

               (4)

               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

         ADOPTĂ PREZENTUL REGULAMENT:
   Articolul 1
   Se protejează denumirea „Skalický rubín” (DOP).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 decembrie 2017.

            Pentru Comisie

            Președintele

         Jean-Claude JUNCKER

      (1)  JO L 347, 20.12.2013, p. 671.

      (2)  JO C 224, 13.7.2017, p. 9.


title: Regulamentul de punere în aplicare (UE) 2017/2331 al Comisiei din 14 decembrie 2017 de acordare a protecției în temeiul articolului 99 din Regulamentul (UE) nr. 1308/2013 al Parlamentului European și al Consiliului pentru denumirea „La Clape” (DOP)

text:
               15.12.2017

               RO

               Jurnalul Oficial al Uniunii Europene

               L 333/45

         REGULAMENTUL DE PUNERE ÎN APLICARE (UE) 2017/2331 AL COMISIEI
   din 14 decembrie 2017
   de acordare a protecției în temeiul articolului 99 din Regulamentul (UE) nr. 1308/2013 al Parlamentului European și al Consiliului pentru denumirea „La Clape” (DOP)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 99,
   întrucât:

               (1)

               În conformitate cu articolul 97 alineatele (2) și (3) din Regulamentul (UE) nr. 1308/2013, Comisia a examinat cererea de înregistrare a denumirii „La Clape”, depusă de Franța, și a publicat-o în Jurnalul Oficial al Uniunii Europene
                   (2).

               (2)

               Comisia nu a primit nicio declarație de opoziție în conformitate cu articolul 98 din Regulamentul (UE) nr. 1308/2013.

               (3)

               În conformitate cu articolul 99 din Regulamentul (UE) nr. 1308/2013, denumirea „La Clape” ar trebui protejată și înscrisă în registrul menționat la articolul 104 din respectivul regulament.

               (4)

               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

         ADOPTĂ PREZENTUL REGULAMENT:
   Articolul 1
   Denumirea „La Clape” (DOP) este protejată.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 decembrie 2017.

            Pentru Comisie

            Președintele

         Jean-Claude JUNCKER

      (1)  JO L 347, 20.12.2013, p. 671.

      (2)  JO C 259, 9.8.2017, p. 3.


title: Regulamentul de punere în aplicare (UE) 2017/2323 al Comisiei din 17 noiembrie 2017 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Ternasco de Aragón” (IGP)]

text:
               15.12.2017

               RO

               Jurnalul Oficial al Uniunii Europene

               L 333/8

         REGULAMENTUL DE PUNERE ÎN APLICARE (UE) 2017/2323 AL COMISIEI
   din 17 noiembrie 2017
   de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Ternasco de Aragón” (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Spaniei de aprobare a unei modificări a caietului de sarcini al indicației geografice protejate „Ternasco de Aragón”, înregistrată în temeiul (CE) nr. 1107/96 al Comisiei (2), astfel cum a fost modificat prin Regulamentului (UE) nr. 583/2013 al Comisiei (3).

               (2)

               Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (4), în conformitate cu articolul 50 alineatul (2) litera (a) din regulamentul respectiv.

               (3)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini trebuie aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Ternasco de Aragón” (IGP).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 noiembrie 2017.

            Pentru Comisie,

            Pentru Președinte,

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  Regulamentul (CE) nr. 1107/96 al Comisiei din 12 iunie 1996 privind înregistrarea indicațiilor geografice și a denumirilor de origine în conformitate cu procedura prevăzută la articolul 17 din Regulamentul (CEE) nr. 2081/92 al Consiliului. (JO L 148, 21.6.1996, p. 1).

      (3)  Regulamentul de punere în aplicare (UE) nr. 583/2013 al Comisiei din 18 iunie 2013 de aprobare a unei modificări care nu este minoră din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Ternasco de Aragón (DOP)] (JO L 169, 21.6.2013, p. 37).

      (4)  JO C 250, 1.8.2017, p. 24.


title: Regulamentul de punere în aplicare (UE) 2018/413 al Consiliului din 16 martie 2018 privind punerea în aplicare a articolului 12 din Regulamentul (UE) nr. 356/2010 de impunere a anumitor măsuri restrictive specifice îndreptate împotriva unor persoane fizice sau juridice, entități sau organisme, având în vedere situația din Somalia

text:
               19.3.2018

               RO

               Jurnalul Oficial al Uniunii Europene

               L 75/1

         REGULAMENTUL DE PUNERE ÎN APLICARE (UE) 2018/413 AL CONSILIULUI
   din 16 martie 2018
   privind punerea în aplicare a articolului 12 din Regulamentul (UE) nr. 356/2010 de impunere a anumitor măsuri restrictive specifice îndreptate împotriva unor persoane fizice sau juridice, entități sau organisme, având în vedere situația din Somalia
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 356/2010 al Consiliului din 26 aprilie 2010 de impunere a anumitor măsuri restrictive specifice îndreptate împotriva unor persoane fizice sau juridice, entități sau organisme, având în vedere situația din Somalia (1), în special articolul 12,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 26 aprilie 2010, Consiliul a adoptat Regulamentul (UE) nr. 356/2010.

               (2)

               La 8 martie 2018, Comitetul Consiliului de Securitate al Organizației Națiunilor Unite (CSONU) instituit în temeiul Rezoluțiilor 751 (1992) și 1907 (2009) ale CSONU a adăugat două persoane pe lista persoanelor și entităților cărora li se aplică măsuri restrictive.

               (3)

               Prin urmare, anexa I la Regulamentul (UE) nr. 356/2010 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa I la Regulamentul (UE) nr. 356/2010 se modifică astfel cum se prevede în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 martie 2018.

            Pentru Consiliu

            Președintele

         E. ZAHARIEVA

      (1)  JO L 105, 27.4.2010, p. 1.

      ANEXĂ
      Persoanele menționate în continuare se adaugă pe lista prevăzută în anexa I la Regulamentul (UE) nr. 356/2010:
      I.   Persoane

                  16.

                  Ahmad Iman Ali [alias: (a) Sheikh Ahmed Iman Ali; (b) Shaykh Ahmad Iman Ali; (c) Ahmed Iman Ali; (d) Abu Zinira]
                  Data nașterii: (a) aproximativ 1973; (b) aproximativ 1974
                  Locul nașterii: Kenya
                  Cetățenia: Kenya
                  Data desemnării de către ONU: 8 martie 2018
                  Alte informații: Link de acces la notificarea specială a INTERPOLULUI – Consiliului de Securitate al ONU: https://www.interpol.int/en/notice/search/un/
                  Ahmad Iman Ali a fost inclus pe listă la 8 martie 2018 în temeiul Rezoluției 1844 (2008). Ahmad Ali Iman este un important comandant Al-Shabaab din Kenya, care a fost liderul grupului în Kenya începând cu anul 2012. Acesta este directorul operațiunilor grupului în Kenya și atacă cu regularitate trupele kenyene AMISOM în Somalia, cum ar fi atacul din ianuarie 2016 asupra trupelor kenyene AMISOM în El Adde, Somalia. Ali este, de asemenea, responsabil de propaganda Al-Shabaab împotriva guvernului și a civililor din Kenya, cum ar fi un mesaj video din iulie 2017 în care acesta emite amenințări la adresa musulmanilor care fac parte din forțele de securitate din Kenya. Pe lângă aceste activități, Ali a servit, uneori, și drept recrutor pentru Al-Shabaab, concentrându-se asupra tinerilor din cartierele mărginașe sărace din Nairobi, și s-a ocupat de strângerea de fonduri pentru Al-Shabaab, utilizând moscheile pentru a obține resurse. Obiectivul său principal este destabilizarea Kenyei, amenințând, planificând și executând atacuri, precum și încurajarea tinerilor musulmani în a participa la lupte împotriva forțelor de securitate kenyene.

                  17.

                  Abdifatah Abubakar Abdi (alias: Musa Muhajir)
                  Data nașterii: 15 aprilie 1982
                  Locul nașterii: Somalia
                  Cetățenia: Somalia
                  Adresă: (a) Somalia; (b) Mombasa, Kenya
                  Data desemnării de către ONU: 8 martie 2018
                  Alte informații: Link de acces la notificarea specială a INTERPOLULUI – Consiliului de Securitate al ONU: https://www.interpol.int/en/notice/search/un/
                  Abdifatah Abubakar Abdi a fost inclus pe listă la 8 martie 2018 în temeiul Rezoluției 1844 (2008). În 2015, Abdifatah Abubakar Abdi a fost inclus pe lista guvernului kenyan de teroriști căutați, cunoscuți sau suspectați de a fi membri ai Al-Shabaab. Poliția kenyană raportează că Abdi recrutează membri pentru Al-Shabaab care oferă sprijin pentru Al-Shabaab, o entitate inclusă pe lista de sancțiuni a Consiliului de Securitate al Organizației Națiunilor Unite privind Somalia și Eritreea, pe teritoriul Somaliei și se angajează în acte care amenință pacea, securitatea sau stabilitatea Somaliei. Printre membrii recrutați, se numără trei femei arestate de poliția kenyană, în timp ce încercau să traverseze frontiera în Somalia. Abdi este căutat în legătură cu atacul din iunie 2014 din Mpeketoni, Kenya, soldat cu pierderea a numeroase vieți, și se consideră că plănuiește noi atacuri. În timp ce e posibil ca Abdi să se concentreze pe operații în afara Somaliei, se știe că își are reședința în Somalia și recrutează persoane pentru Al-Shabaab care intenționează să treacă frontiera dintre Kenya și Somalia.


title: Regulamentul de punere în aplicare (UE) 2018/461 al Comisiei din 20 martie 2018 de autorizare a unei extinderi a utilizării extractului bogat în taxifolină ca aliment nou în conformitate cu Regulamentul (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei (Text cu relevanță pentru SEE. )

text:
               21.3.2018

               RO

               Jurnalul Oficial al Uniunii Europene

               L 78/7

         REGULAMENTUL DE PUNERE ÎN APLICARE (UE) 2018/461 AL COMISIEI
   din 20 martie 2018
   de autorizare a unei extinderi a utilizării extractului bogat în taxifolină ca aliment nou în conformitate cu Regulamentul (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   Având în vedere Regulamentul (UE) 2015/2283 al Parlamentului European și al Consiliului din 25 noiembrie 2015 privind alimentele noi, de modificare a Regulamentului (UE) nr. 1169/2011 al Parlamentului European și al Consiliului și de abrogare a Regulamentului (CE) nr. 258/97 al Parlamentului European și al Consiliului și a Regulamentului (CE) nr. 1852/2001 al Comisiei (1), în special articolul 12,
   întrucât:

               (1)

               Regulamentul (UE) 2015/2283 prevede că doar alimentele noi autorizate și incluse în lista Uniunii pot fi introduse pe piață pe teritoriul Uniunii.

               (2)

               În conformitate cu articolul 8 din Regulamentul (UE) 2015/2283, a fost adoptat Regulamentul de punere în aplicare (UE) 2017/2470 al Comisiei (2), care stabilește lista cu alimentele noi autorizate a Uniunii.

               (3)

               În conformitate cu articolul 12 din Regulamentul (UE) 2015/2283, Comisia prezintă un proiect de act de punere în aplicare privind introducerea pe piața Uniunii a unui aliment nou și privind actualizarea listei Uniunii.

               (4)

               La 23 august 2010, societatea Ametis JSC a înaintat o cerere către autoritatea competentă din Regatul Unit de introducere pe piața Uniunii a extractului bogat în taxifolină obținut din lemn de Dahurian Larch [Larix gmelinii (Rupr.) Rupr] ca ingredient alimentar nou în temeiul articolului 1 alineatul (2) litera (e) din Regulamentul (CE) nr. 258/97 al Parlamentului European și al Consiliului (3). Cererea a solicitat ca extractul bogat în taxifolină să fie utilizat în suplimentele alimentare destinate unei populații în vârstă de peste paisprezece ani, precum și în băuturile nealcoolice, iaurt și produsele de cofetărie din ciocolată destinate populației generale, cu excepția sugarilor, a copiilor de vârstă mică și a copiilor cu vârsta sub 9 ani.

               (5)

               La 13 decembrie 2016, EFSA a adoptat avizul „Scientific Opinion on the safety of taxifolin-rich extract as a novel food pursuant to Regulation (EC) No 258/97” (4) [(Aviz științific privind siguranța extractului bogat în taxifolină ca aliment nou în conformitate cu Regulamentul (CE) nr. 258/97]. În avizul său, EFSA a concluzionat că extractul bogat în taxifolină este sigur pentru utilizările și pentru nivelurile de utilizare propuse.

               (6)

               Regulamentul de punere în aplicare (UE) 2017/2079 al Comisiei (5) a autorizat, în conformitate cu Regulamentul (CE) nr. 258/97, introducerea pe piață a extractului bogat în taxifolină obținut din lemn de Dahurian Larch [Larix gmelinii (Rupr.) Rupr] ca aliment nou pentru utilizare în suplimentele alimentare destinate populației generale, cu excepția sugarilor, a copiilor de vârstă mică și a copiilor și a adolescenților cu vârsta sub 14 ani.

               (7)

               Prezentul regulament de punere în aplicare abordează restul utilizărilor și nivelurile de utilizare pentru care a fost solicitată autorizarea. Comisia a inițiat o evaluare suplimentară înainte de a lua o decizie finală cu privire la întregul domeniu de aplicare al cererii pentru a asigura faptul că extractul bogat în taxifolină este sigur și atunci când este consumat în alte forme decât în suplimentele alimentare de către sugari, copiii de vârstă mică și copiii cu vârsta sub 9 ani.

               (8)

               La 3 mai 2017, solicitantul a fost informat și a fost de acord cu solicitarea suplimentară a Comisiei către EFSA. De asemenea, cu această ocazie solicitantul a cerut o extindere suplimentară a utilizării și a condițiilor de utilizare a extractului bogat în taxifolină în vederea utilizării ca aliment nou în produsele lactate destinate populației generale, precum și includerea în informațiile de la rubrica „specificații” referitoare la alimentul nou a unei denumiri chimice care nu era inclusă în cererea inițială, dar care a fost inclusă în avizul EFSA din 2016. Pentru aceste extinderi ale utilizării, solicitantul a furnizat informații suplimentare către EFSA.

               (9)

               La 28 iunie 2017, Comisia a consultat EFSA, solicitându-i să efectueze o evaluare suplimentară a siguranței extractului bogat în taxifolină prezent în băuturi nealcoolice, produse de cofetărie din ciocolată și produse lactate, pentru toate grupurile de populație.

               (10)

               În conformitate cu articolul 35 alineatul (1) din Regulamentul (UE) 2015/2283, orice cerere de introducere pe piață pe teritoriul Uniunii a unui aliment nou prezentată unui stat membru în conformitate cu articolul 4 din Regulamentul (CE) nr. 258/97 și care nu a făcut obiectul unei decizii finale înainte de data de 1 ianuarie 2018 beneficiază de același tratament ca și o cerere introdusă în conformitate cu Regulamentul (UE) 2015/2283.

               (11)

               La 25 octombrie 2017, EFSA a adoptat avizul „Scientific Opinion on the safety of taxifolin-rich extract” (6) (Aviz științific privind siguranța extractului bogat în taxifolină). Acest aviz, elaborat și adoptat de către EFSA în conformitate cu Regulamentul (CE) nr. 258/97, este în conformitate cu cerințele articolului 11 din Regulamentul (UE) 2015/2283.

               (12)

               Avizul oferă suficiente motive pentru a se stabili faptul că extractul bogat în taxifolină, atunci când se utilizează ca ingredient în băuturi nealcoolice, produse lactate și produse de cofetărie din ciocolată, ținând seama de toate grupurile de populație, este în conformitate cu articolul 12 alineatul (1) din Regulamentul (UE) 2015/2283.

               (13)

               Regulamentul (UE) nr. 1308/2013 al Parlamentului European și al Consiliului (7) prevede cerințe pentru lapte și produse lactate care se aplică extractului bogat în taxifolină atunci când este folosit ca ingredient în produsele lactate. În conformitate cu partea III punctul 2 din anexa VII la regulamentul menționat, extractul bogat în taxifolină nu poate fi utilizat în produse lactate pentru a înlocui, total sau parțial, vreun constituent al laptelui. Prin urmare, utilizarea extractului bogat în taxifolină ca aliment nou în produse lactate trebuie să fie limitată în consecință.

               (14)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   (1)   Rubrica din lista cu alimente noi autorizate a Uniunii, astfel cum se prevede la articolul 8 din Regulamentul (UE) 2015/2283, referitoare la substanța extract bogat în taxifolină, se modifică în conformitate cu anexa la prezentul regulament.
   (2)   Rubrica din lista Uniunii menționată la alineatul (1) include condițiile de utilizare și cerințele de etichetare stabilite în anexa la prezentul regulament.
   Articolul 2
   Anexa la Regulamentul de punere în aplicare (UE) 2017/2470 se modifică în conformitate cu anexa la prezentul regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 martie 2018.

            Pentru Comisie

            Președintele

         Jean-Claude JUNCKER

      (1)  JO L 327, 11.12.2015, p. 1.

      (2)  Regulamentul de punere în aplicare (UE) 2017/2470 al Comisiei din 20 decembrie 2017 de stabilire a listei cu alimente noi a Uniunii în conformitate cu Regulamentul (UE) 2015/2283 al Parlamentului European și al Consiliului privind alimentele noi (JO L 351, 30.12.2017, p. 72).

      (3)  Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (JO L 43, 14.2.1997, p. 1).

      (4)  EFSA Journal 2017; 15(2):4682.

      (5)  Decizia de punere în aplicare (UE) 2017/2079 a Comisiei din 10 noiembrie 2017 de autorizare a introducerii pe piață a extractului bogat în taxifolină ca ingredient alimentar nou în temeiul Regulamentului (CE) nr. 258/97 al Parlamentului European și al Consiliului (JO L 295, 14.11.2017, p. 81).

      (6)  EFSA Journal 2017; 15(11):5059.

      (7)  Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671).

      ANEXĂ
      Anexa la Regulamentul de punere în aplicare (UE) 2017/2470 se modifică după cum urmează:

                  1.

                  Rubrica referitoare la „Extract bogat în taxifolină” din tabelul 1 (Alimente noi autorizate) se înlocuiește cu următorul text:

                              Aliment nou autorizat

                              Condițiile în care poate fi utilizat alimentul nou

                              Cerințe specifice suplimentare privind etichetarea

                              Alte cerințe

                              „Extract bogat în taxifolină

                                 Categorie specifică de alimente

                                 Niveluri maxime

                              Denumirea alimentului nou pe eticheta produselor alimentare care îl conțin este «Extract bogat în taxifolină»”

                              Iaurt simplu/iaurt cu fructe (*)

                              0,020 g/kg

                              Chefir (*)

                              0,008 g/kg

                              Lapte acidulat (*)

                              0,005 g/kg

                              Lapte praf (*)

                              0,052 g/kg

                              Smântână (*)

                              0,070 g/kg

                              Smântână fermentată (*)

                              0,050 g/kg

                              Brânză (*)

                              0,090 g/kg

                              Unt (*)

                              0,164 g/kg

                              Produse de cofetărie din ciocolată

                              0,070 g/kg

                              Băuturi nealcoolice

                              0,020 g/l

                              Suplimentele alimentare, astfel cum sunt definite în Directiva 2002/46/CE, destinate populației generale, cu excepția sugarilor, a copiilor de vârstă mică, a copiilor și a adolescenților cu vârsta sub 14 ani

                              100 mg/zi

                                          (*)

                                          Când se utilizează în produse lactate, extractul bogat în taxifolină nu poate înlocui, total sau parțial, vreun constituent al laptelui.

                  2.

                  Rubrica „Definiție” referitoare la „Extract bogat în taxifolină” din tabelul 2 (Specificații) se înlocuiește cu următorul text:

                              Aliment nou autorizat

                              Specificație

                              „Extract bogat în taxifolină

                                 Definiție:

                              Denumire chimică: [(2R,3R)-2-(3,4 dihidroxifenil)-3,5,7-trihidroxi-2,3-dihidrocromen-4-onă, denumit și (+) trans (2R,3R)-dihidroquercetin], cu maximum 2 % în forma cis”


title: Regulamentul de punere în aplicare (UE) 2018/470 al Comisiei din 21 martie 2018 referitor la normele detaliate privind limita maximă de reziduuri care trebuie luată în considerare în scopul controlului produselor alimentare derivate din animale care au fost tratate în UE în temeiul articolului 11 din Directiva 2001/82/CE (Text cu relevanță pentru SEE. )

text:
               22.3.2018

               RO

               Jurnalul Oficial al Uniunii Europene

               L 79/16

         REGULAMENTUL DE PUNERE ÎN APLICARE (UE) 2018/470 AL COMISIEI
   din 21 martie 2018
   referitor la normele detaliate privind limita maximă de reziduuri care trebuie luată în considerare în scopul controlului produselor alimentare derivate din animale care au fost tratate în UE în temeiul articolului 11 din Directiva 2001/82/CE
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 470/2009 al Parlamentului European și al Consiliului din 6 mai 2009 de stabilire a procedurilor comunitare în vederea stabilirii limitelor de reziduuri ale substanțelor farmacologic active din alimentele de origine animală, de abrogare a Regulamentului (CEE) nr. 2377/90 al Consiliului și de modificare a Directivei 2001/82/CE a Parlamentului European și a Consiliului și a Regulamentului (CE) nr. 726/2004 al Parlamentului European și al Consiliului (1), în special articolul 23,
   întrucât:

               (1)

               Regulamentul (CE) nr. 470/2009 prevede stabilirea limitelor maxime de reziduuri („LMR-uri”) pentru substanțele farmacologic active destinate utilizării în Uniune în medicamentele de uz veterinar pentru animalele de la care se obțin produse alimentare sau în produsele biocide folosite în zootehnie.

               (2)

               Tabelul 1 din anexa la Regulamentul (UE) nr. 37/2010 al Comisiei (2) (denumit în continuare „tabelul 1”) stabilește substanțele farmacologic active și clasificarea lor în funcție de LMR-urile din produsele alimentare de origine animală. Pentru anumite substanțe sunt stabilite LMR-uri diferite pentru specii sau grupuri de specii diferite și pentru diferitele țesuturi țintă ale acestor specii sau grupuri de specii.

               (3)

               Articolul 11 din Directiva 2001/82/CE a Parlamentului European și a Consiliului (3) stabilește norme referitoare la tratamentul animalelor de la care se obțin produse alimentare afectate de o boală pentru care nu există medicamente de uz veterinar autorizate într-un stat membru. În special, alineatul (2) al acestui articol, coroborat cu articolul 29 din Regulamentul (CE) nr. 470/2009, prevede că aceste animale pot fi tratate cu medicamente care conțin substanțe farmacologic active numai în cazul în care aceste substanțe sunt enumerate în tabelul 1 din anexa la Regulamentul (UE) nr. 37/2010.

               (4)

               Comisia trebuie să adopte norme detaliate privind LMR-urile care trebuie luate în considerare în scopul controlului produselor alimentare derivate din animale tratate în temeiul articolului 11 din Directiva 2001/82/CE. Pentru țesuturile țintă specifice ale speciilor de animale tratate în UE în temeiul articolului 11 din Directiva 2001/82/CE nu pot fi incluse LMR-uri în tabelul 1 din anexa la Regulamentul (UE) nr. 37/2010 al Comisiei. Pentru a asigura un nivel ridicat de protecție a consumatorilor, sunt necesare norme specifice pentru a preciza LMR-urile care se aplică în aceste cazuri. Normele ar trebui să țină cont de LMR-urile stabilite în conformitate cu Regulamentul (CE) nr. 470/2009 pentru diferite specii de animale și diferite țesuturi țintă, a căror siguranță pentru consumatori a fost dovedită printr-o evaluare a riscurilor. Aplicarea LMR-urilor existente la combinații de țesuturi și specii pentru care nu au fost stabilite LMR-uri, în combinație cu aplicarea perioadelor de așteptare corespunzătoare sau a perioadelor de așteptare minimă implicită în conformitate cu articolul 11, oferă garanții suficiente pentru siguranța consumatorilor.

               (5)

               În cazul tratamentelor efectuate în temeiul articolului 11 din Directiva 2001/82/CE, este cel mai adecvat să se facă trimitere la LMR-urile stabilite în tabelul 1 pentru speciile care sunt similare din punct de vedere anatomic sau al metabolismului, pentru definirea LMR-urilor pentru reziduuri de medicamente veterinare din speciile animale care nu sunt enumerate în tabelul 1. Prin urmare, speciile de animale de la care se obțin produse alimentare ar trebui să fie grupate și corelate în funcție de relațiile anatomice și metabolice dintre ele.

               (6)

               Se iau în considerare de preferință LMR-urile enumerate în tabelul 1 pentru același țesut țintă al unei specii înrudite sau înrudite mai îndeaproape și, în ultimă instanță, LMR cea mai scăzută pentru orice țesut țintă al oricărei specii.

               (7)

               În cazul în care sunt impuse restricții în tabelul 1 în ceea ce privește aplicarea LMR pentru anumite utilizări, aceste restricții se aplică, de asemenea, utilizărilor posibile la alte specii de animale și/sau țesuturi țintă.

               (8)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Prezentul regulament stabilește limita maximă de reziduuri care trebuie luată în considerare în scopul controlului produselor alimentare derivate din animale care au fost tratate în UE în temeiul articolului 11 din Directiva 2001/82/CE.
   Articolul 2
   (1)   În sensul prezentului regulament, animalele de la care se obțin produse alimentare sunt grupate după cum urmează:

               (a)

               rumegătoare

               (b)

               mamifere monogastrice

               (c)

               păsări de curte și ratite

               (d)

               pești cu înotătoare

               (e)

               albine

               (f)

               crustacee

               (g)

               moluște.

         (2)   În sensul prezentului regulament, speciile de animale se consideră „înrudite” sau „înrudite mai îndeaproape” între ele, după cum urmează:

               (a)

               speciile de animale care aparțin, în conformitate cu alineatul (1), aceluiași grup sunt considerate „înrudite”;

               (b)

               în cadrul grupului rumegătoarelor, speciile ovine și caprine se consideră a fi „înrudite mai îndeaproape” între ele decât cu speciile bovine, iar speciile bovine sunt considerate a fi „înrudite mai îndeaproape” între ele decât cu speciile ovine sau caprine;

               (c)

               Ecvideele și iepurii sunt considerate a fi la fel de înrudite cu mamiferele monogastrice și rumegătoarele. Cu toate acestea, rumegătoarele nu sunt considerate a fi înrudite nici cu ecvideele și nici cu iepurii.

         (3)   În sensul prezentului regulament, diferitele țesuturi țintă sunt echivalate în modul următor:

               (a)

               țesutul țintă „piele și țesut adipos” al speciilor porcine și păsări de curte este echivalat cu țesutul țintă „țesut adipos” al altor specii animale și invers;

               (b)

               țesutul țintă „piele și mușchi” al peștilor cu înotătoare este echivalat cu țesutul țintă „mușchi” al altor specii animale și invers;

               (c)

               părțile comestibile ale crustaceelor și moluștelor sunt echivalate cu țesutul țintă „mușchi” al altor specii de animale.

         Articolul 3
   Pentru substanțele farmacologic active incluse în tabelul 1 din anexa la Regulamentul (UE) nr. 37/2010 (denumit în continuare „tabelul 1”) pentru care a fost stabilită cel puțin o LMR sau o LMR provizorie, LMR care trebuie luată în considerare în scopul controlului pentru un țesut țintă provenit de la o specie animală tratată în UE în temeiul articolului 11 din Directiva 2001/82/CE (denumită în continuare „specia tratată”) se stabilește după cum urmează:

               (a)

               dacă a fost stabilită cel puțin o LMR în tabelul 1 pentru țesutul țintă respectiv al oricărei specii înrudite cu specia tratată:

                           1.

                           LMR care trebuie luată în considerare în scopul controlului este cea mai scăzută dintre toate LMR-urile stabilite în tabelul 1 pentru țesutul țintă respectiv al speciilor înrudite cu specia tratată;

                           2.

                           dacă, cu toate acestea, specia tratată este o specie menționată la articolul 2 alineatul (2) litera (b) din prezentul regulament, iar LMR-urile sunt stabilite în tabelul 1 pentru țesutul țintă respectiv al unor specii care sunt înrudite mai îndeaproape cu specia tratată, LMR care trebuie luată în considerare în scopul controlului este cea mai scăzută dintre LMR-urile stabilite pentru țesutul țintă în cauză al respectivelor specii înrudite mai îndeaproape;

               (b)

               În cazul în care litera (a) nu se aplică, LMR care trebuie luată în considerare în scopul controlului este cea mai scăzută dintre toate LMR-urile stabilite în tabelul 1 pentru țesutul țintă respectiv al speciilor care nu sunt înrudite cu speciile tratate;

               (c)

               în cazul în care nici litera (a), nici litera (b) nu permit determinarea LMR care trebuie luată în considerare în scopul controlului, LMR care trebuie luată în considerare în scopul controlului este cea mai scăzută dintre toate LMR-urile stabilite în tabelul 1 pentru alte țesuturi țintă ale oricărei specii de animale;

               (d)

               în cazul în care sunt impuse restricții în tabelul 1 în ceea ce privește aplicarea LMR pentru anumite utilizări, aceste restricții se aplică, de asemenea, atunci când se ia în considerare o LMR în temeiul articolului 3 literele (a), (b) și (c) pentru utilizările posibile la alte specii de animale și/sau țesuturi țintă.

         Articolul 4
   Pentru substanțele farmacologic active incluse în tabelul 1 din anexa la Regulamentul (UE) nr. 37/2010 pentru care nu se impune nicio LMR, în conformitate cu articolul 14 alineatul (5) din Regulamentul (CE) nr. 470/2009, nu se impune nicio LMR în sensul controlului pentru niciun țesut țintă provenit de la specii de animale tratate în UE în temeiul articolului 11 din Directiva 2001/82/CE, cu condiția ca restricțiile stabilite în tabelul 1 să fie respectate.
   Articolul 5
   LMR-urile care figurează în tabelul 1 din anexa la Regulamentul (UE) nr. 37/2010 la momentul introducerii pe piață a produselor alimentare de origine animală se aplică produselor controlate.
   Articolul 6
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 martie 2018.

            Pentru Comisie

            Președintele

         Jean-Claude JUNCKER

      (1)  JO L 152, 16.6.2009, p. 11.

      (2)  Regulamentul (UE) nr. 37/2010 al Comisiei din 22 decembrie 2009 privind substanțele active din punct de vedere farmacologic și clasificarea lor în funcție de limitele reziduale maxime din produsele alimentare de origine animală (JO L 15, 20.1.2010, p. 1).

      (3)  Directiva 2001/82/CE a Parlamentului European și a Consiliului din 6 noiembrie 2001 de instituire a unui cod comunitar cu privire la produsele medicamentoase veterinare (JO L 311, 28.11.2001, p. 1).


title: Regulamentul de punere în aplicare (UE) 2018/468 al Consiliului din 21 martie 2018 privind punerea în aplicare a articolului 2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii terorismului și de abrogare a Regulamentului de punere în aplicare (UE) 2017/1420

text:
               22.3.2018

               RO

               Jurnalul Oficial al Uniunii Europene

               L 79/7

         REGULAMENTUL DE PUNERE ÎN APLICARE (UE) 2018/468 AL CONSILIULUI
   din 21 martie 2018
   privind punerea în aplicare a articolului 2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii terorismului și de abrogare a Regulamentului de punere în aplicare (UE) 2017/1420
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 2580/2001 al Consiliului din 27 decembrie 2001 privind măsuri restrictive specifice îndreptate împotriva anumitor persoane și entități în vederea combaterii terorismului (1), în special articolul 2 alineatul (3),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 4 august 2017, Consiliul a adoptat Regulamentul de punere în aplicare (UE) 2017/1420 (2) privind punerea în aplicare a articolului 2 alineatul (3) din Regulamentul (CE) nr. 2580/2001, în care stabilește o listă actualizată a persoanelor, grupurilor și entităților cărora li se aplică Regulamentul (CE) nr. 2580/2001 (denumită în continuare „lista”).

               (2)

               Consiliul a comunicat, în măsura posibilului, tuturor persoanelor, grupurilor și entităților expuneri de motive care explică de ce au fost incluse pe listă.

               (3)

               Prin intermediul unui aviz publicat în Jurnalul Oficial al Uniunii Europene, Consiliul a informat persoanele, grupurile și entitățile incluse pe listă cu privire la faptul că a decis menținerea lor pe listă. De asemenea, Consiliul a informat persoanele, grupurile și entitățile în cauză cu privire la posibilitatea de a solicita o expunere de motive a Consiliului pentru includerea lor pe listă, în cazul în care nu le fusese deja comunicată o astfel de expunere de motive.

               (4)

               Consiliul a revizuit lista, în conformitate cu articolul 2 alineatul (3) din Regulamentul (CE) nr. 2580/2001. La efectuarea revizuirii respective, Consiliul a ținut seama de observațiile transmise de cei vizați, precum și de informațiile actualizate primite din partea autorităților naționale competente privind statutul la nivel național al persoanelor și entităților incluse pe listă.

               (5)

               Consiliul a verificat că autorități competente, astfel cum sunt menționate la articolul 1 alineatul (4) din Poziția comună 2001/931/PESC (3), au adoptat decizii referitoare la toate persoanele, grupurile și entitățile potrivit cărora acestea au fost implicate în acte de terorism în sensul articolului 1 alineatele (2) și (3) din Poziția comună 2001/931/PESC. De asemenea, Consiliul a ajuns la concluzia că persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC ar trebui să li se aplice în continuare măsurile restrictive specifice prevăzute în Regulamentul (CE) nr. 2580/2001.

               (6)

               Lista ar trebui să fie actualizată în mod corespunzător, iar Regulamentul de punere în aplicare (UE) 2017/1420 ar trebui să fie abrogat,

         ADOPTĂ PREZENTUL REGULAMENT:
   Articolul 1
   Lista prevăzută la articolul 2 alineatul (3) din Regulamentul (CE) nr. 2580/2001 figurează în anexa la prezentul regulament.
   Articolul 2
   Regulamentul de punere în aplicare (UE) 2017/1420 se abrogă.
   Articolul 3
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 martie 2018.

            Pentru Consiliu

            Președintele

         E. ZAHARIEVA

      (1)  JO L 344, 28.12.2001, p. 70.

      (2)  Regulamentul de punere în aplicare (UE) 2017/1420 al Consiliului din 4 august 2017 privind punerea în aplicare a articolului 2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii terorismului și de abrogare a Regulamentului de punere în aplicare (UE) 2017/150 (JO L 204, 5.8.2017, p. 3).

      (3)  Poziția comună 2001/931/PESC a Consiliului din 27 decembrie 2001 privind aplicarea de măsuri specifice pentru combaterea terorismului (JO L 344, 28.12.2001, p. 93).

      ANEXĂ

         LISTA PERSOANELOR, GRUPURILOR ȘI ENTITĂȚILOR MENȚIONATE LA ARTICOLUL 1

      I.   PERSOANE

                  1.

                  ABDOLLAHI Hamed (alias Mustafa Abdullahi), născut la 11.8.1960 în Iran. Numărul pașaportului: D9004878.

                  2.

                  AL-NASSER, Abdelkarim Hussein Mohamed, născut la Al Ihsa (Arabia Saudită), cetățean saudit.

                  3.

                  AL YACOUB, Ibrahim Salih Mohammed, născut la 16.10.1966 la Tarut (Arabia Saudită), cetățean saudit.

                  4.

                  ARBABSIAR Manssor (alias Mansour Arbabsiar), născut la 6.3.1955 sau 15.3.1955 în Iran. Cetățean iranian și cetățean al SUA. Numărul pașaportului: C2002515 (iranian). Numărul pașaportului: 477845448 (SUA). Numărul cărții de identitate naționale: 07442833, data expirării: 15.3.2016 (permis de conducere SUA).

                  5.

                  BOUYERI, Mohammed (alias Abu ZUBAIR, alias SOBIAR, alias Abu ZOUBAIR), născut la 8.3.1978 la Amsterdam (Țările de Jos).

                  6.

                  EL HAJJ, Hassan Hassan, născut la 22.3.1988 la Zaghdraiya, Sidon, Liban, cetățean canadian. Numărul pașaportului: JX446643 (Canada).

                  7.

                  IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Liban, născut în 1963 în Liban, cetățean libanez.

                  8.

                  MELIAD, Farah, născut la 5.11.1980 la Sydney (Australia), cetățean australian. Numărul pașaportului: M2719127 (Australia).

                  9.

                  MOHAMMED, Khalid Shaikh (alias ALI Salem, alias BIN KHALID Fahd Bin Adballah, alias HENIN Ashraf Refaat Nabith, alias WADOOD Khalid Adbul), născut la 14.4.1965 sau la 1.3.1964 în Pakistan. Numărul pașaportului: 488555.

                  10.

                  ȘANLI, Dalokay (alias Sinan), născut la 13.10.1976 la Pülümür (Turcia).

                  11.

                  SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), născut aproximativ în 1957 în Iran. Adrese: 1. Kermanshah, Iran; 2. Baza militară Mehran, provincia Ilam, Iran.

                  12.

                  SHAKURI Ali Gholam, născut aproximativ în 1965 la Teheran, Iran.

                  13.

                  SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), născut la 11.3.1957 în Iran. Cetățean iranian. Numărul pașaportului: 008827 (pașaport diplomatic iranian), eliberat în 1999. Titlu: general-maior.

            II.   GRUPURI ȘI ENTITĂȚI

                  1.

                  „Organizația Abu Nidal” – „OAN” (alias„Consiliul Revoluționar Fatah”, alias„Brigăzile Revoluționare Arabe”, alias„Septembrie Negru”, alias„Organizația Revoluționară a Musulmanilor Socialiști”).

                  2.

                  „Brigada Martirilor Al-Aqsa”.

                  3.

                  „Al-Aqsa e.V.”.

                  4.

                  „Babbar Khalsa”.

                  5.

                  „Partidul Comunist din Filipine”, inclusiv „Noua Armată Populară” – „NAP”, Filipine.

                  6.

                  „Gama'a al-Islamiyya” (alias„Al-Gama'a al-Islamiyya”) („Grupul Islamic” – „GI”).

                  7.

                  „İslami Büyük Doğu Akıncılar Cephesi” – „IBDA-C” („Marele Front de Est Islamic al Războinicilor”).

                  8.

                  „Hamas”, inclusiv „Hamas-Izz al-Din al-Qassem”.

                  9.

                  „Hizballah Military Wing” („Aripa militară a Hezbollahului”) [alias„Hezbollah Military Wing”, alias„Hizbullah Military Wing”, alias„Hizbollah Military Wing”, alias„Hezballah Military Wing”, alias„Hisbollah Military Wing”, alias„Hizbu'llah Military Wing”, alias„Hizb Allah Military Wing”, alias„Jihad Council” („Consiliul Jihadului”) (și toate unitățile subordonate acesteia, inclusiv Organizația pentru Securitate Externă)].

                  10.

                  „Hizbul Mujahideen” – „HM”.

                  11.

                  „Forța Khalistan Zindabad” – „KZF”.

                  12.

                  „Partidul Muncitoresc din Kurdistan” – „PKK” (alias„KADEK”, alias„KONGRA-GEL”).

                  13.

                  „Tigrii Eliberării din Tamil Eelam” – „LTTE”.

                  14.

                  „Ejército de Liberación Nacional” („Armata de Eliberare Națională”).

                  15.

                  „Jihadul Islamic Palestinian” – „JIP”.

                  16.

                  „Frontul Popular pentru Eliberarea Palestinei” – „FPEP”.

                  17.

                  „Frontul Popular pentru Eliberarea Palestinei – Comandamentul General” (alias„FPEP – Comandamentul General”).

                  18.

                  „Devrimci Halk Kurtuluș Partisi-Cephesi” – „DHKP-C” [alias„Devrimci Sol” („Stânga Revoluționară”), alias„Dev Sol”] („Armata/Frontul/Partidul de Eliberare Revoluționară Populară”).

                  19.

                  „Sendero Luminoso” – „SL” („Calea Luminoasă”).

                  20.

                  „Teyrbazen Azadiya Kurdistan” – „TAK” (alias„Șoimii Eliberării din Kurdistan”, alias„Vulturii Eliberării din Kurdistan”).


title: Regulamentul de punere în aplicare (UE) 2018/916 al Comisiei din 27 iunie 2018 de modificare a Regulamentului de punere în aplicare (UE) nr. 181/2014 în ceea ce privește anumite dispoziții privind controalele, notificările și raportarea anuală, precum și privind modificările programului pentru insulele mici din Marea Egee

text:
                  28.6.2018

                  RO

                  Jurnalul Oficial al Uniunii Europene

                  L 163/6

            REGULAMENTUL DE PUNERE ÎN APLICARE (UE) 2018/916 AL COMISIEI
      din 27 iunie 2018
      de modificare a Regulamentului de punere în aplicare (UE) nr. 181/2014 în ceea ce privește anumite dispoziții privind controalele, notificările și raportarea anuală, precum și privind modificările programului pentru insulele mici din Marea Egee
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 229/2013 al Parlamentului European și al Consiliului din 13 martie 2013 privind măsurile specifice din domeniul agriculturii în favoarea insulelor mici din Marea Egee și de abrogare a Regulamentului (CE) nr. 1405/2006 al Consiliului (1), în special articolul 6 alineatul (2), articolul 7 al doilea paragraf, articolul 11 alineatul (3) și articolul 13 alineatul (1),
      întrucât:

                  (1)

                  Experiența dobândită în urma aplicării Regulamentului de punere în aplicare (UE) nr. 181/2014 al Comisiei (2) a arătat că trebuie clarificate și simplificate anumite dispoziții privind controalele, notificările și raportarea anuală.

                  (2)

                  Articolul 3 din Regulamentul de punere în aplicare (UE) nr. 181/2014 stabilește dispozițiile privind certificatele de ajutor și plata legate de produsele furnizate din Uniune. Prin articolul 4 alineatul (1) din Regulamentul de punere în aplicare (UE) 2016/1239 al Comisiei (3), utilizarea numărului de înregistrare și identificare a operatorilor economici (denumit în continuare „numărul EORI”) devine obligatorie pentru licențele de import. Este necesar să se prevadă aceeași cerință pentru certificatele de ajutor care fac obiectul articolului 3 din Regulamentul de punere în aplicare (UE) nr. 181/2014.

                  (3)

                  Articolul 13 din Regulamentul de punere în aplicare (UE) nr. 181/2014 prevede normele privind controalele administrative și fizice referitoare la introducerea, exportul și expedierea produselor agricole. Este necesar să se separe tipul de controale fizice pentru introducere de tipul de controale fizice pentru export și expediere. Din redactarea articolului respectiv ar trebui să reiasă în mod explicit obligația de a utiliza un eșantion reprezentativ atunci când se realizează controale asupra operațiunilor de export și de expediere prevăzute în secțiunea 3 din acel regulament.

                  (4)

                  Articolul 20 din Regulamentul de punere în aplicare (UE) nr. 181/2014 prevede principiile generale referitoare la controale în ceea ce privește cererile de ajutor aferente măsurilor de sprijinire a produselor agricole locale. Ținând seama de eterogenitatea și de nivelul diferit de complexitate a acțiunilor din cadrul măsurilor și în scopul de a se asigura în continuare că sunt acoperite și reprezentate în eșantioane toate domeniile cheltuielilor, este necesar să se precizeze că autoritățile competente trebuie să realizeze controale la fața locului la nivelul fiecărei acțiuni prin eșantionarea a cel puțin 5 % din cererile de ajutor. Eșantionul ar trebui să reprezinte, de asemenea, cel puțin 5 % din sumele care fac obiectul ajutoarelor pentru fiecare acțiune.

                  (5)

                  Articolul 22 din Regulamentul de punere în aplicare (UE) nr. 181/2014 prevede normele pentru selecția solicitanților de ajutor care să fie vizați de controale la fața locului. Întrucât este posibil ca în insulele mici din Marea Egee să existe un număr mic de solicitanți, Grecia ar trebui să aibă posibilitatea de a selecționa un singur solicitant.

                  (6)

                  Articolul 30 alineatul (1) din Regulamentul de punere în aplicare (UE) nr. 181/2014 prevede că la sfârșitul fiecărui trimestru al anului trebuie notificate anumite date privind bilanțul regimului specific de aprovizionare. Această frecvență implică o sarcină prea mare, o notificare doar o dată pe an fiind considerată suficientă.

                  (7)

                  Articolul 31 din Regulamentul de punere în aplicare (UE) nr. 181/2014 stabilește elementele care trebuie incluse în raportul anual privind punerea în aplicare a măsurilor. În raportul său din 15 decembrie 2016 (4), Comisia a ajuns la concluzia că trebuie clarificat și simplificat conținutul raportului anual, cu scopul de a se facilita procesul de raportare. Deoarece este, prin urmare, necesar să se modifice obligațiile de raportare și să se furnizeze o nouă structură a raportului anual, detaliile relevante ar trebui specificate într-o nouă anexă la Regulamentul de punere în aplicare (UE) nr. 181/2014.

                  (8)

                  Articolul 32 din Regulamentul de punere în aplicare (UE) nr. 181/2014 stabilește procedurile de modificare a programului. Ținând seama de experiența dobândită cu aplicarea acestuia, procedurile respective trebuie simplificate pentru a se asigura o mai mare flexibilitate și o mai bună adaptare la condițiile reale aferente regimului de aprovizionare și la condițiile sectorului agricol local. Prin urmare, este necesar să se solicite prezentarea, în același timp, până la 31 iulie, a modificărilor menționate la articolul 32 alineatele (1) și (2) din acel regulament.

                  (9)

                  În general, pentru modificările aduse programului nu este nevoie de aprobarea oficială a Comisiei. Este necesar să se revizuiască redactarea articolului 32 alineatul (1) din Regulamentul de punere în aplicare (UE) nr. 181/2014, pentru ca principiul respectiv să fie exprimat mai explicit.

                  (10)

                  Cu toate acestea, pentru modificările „importante” aduse programului, menționate la articolul 32 alineatul (2) din Regulamentul de punere în aplicare (UE) nr. 181/2014, este nevoie de aprobarea oficială a Comisiei. Pe baza experienței dobândite cu procedura respectivă, este necesar să se prelungească termenul pentru aprobare la cinci luni de la notificarea modificării. În plus, în scopul simplificării procedurii, aprobarea oficială a Comisiei ar trebui limitată la primul caz pe care îl vizează în prezent acea dispoziție.

                  (11)

                  Articolul 32 alineatul (3) din Regulamentul de punere în aplicare (UE) nr. 181/2014 se referă la modificări „minore”. În scopul de a se facilita procedura de ajustare financiară în statul membru, termenul pentru notificarea ajustărilor de până la 20 % din fondurile alocate ar trebui prelungit până la 31 mai.

                  (12)

                  În fine, ar trebui simplificată definiția termenului „măsură” de la articolul 32 alineatul (5) litera (a) din Regulamentul de punere în aplicare (UE) nr. 181/2014.

                  (13)

                  Mai multe regulamente ale Comisiei au fost abrogate și înlocuite cu regulamente delegate și de punere în aplicare. Din considerente de claritate și de securitate juridică, este necesar să se actualizeze trimiterile la acele regulamente. În special, în ceea ce privește sistemul de licențe de import și de export, trimiterile la Regulamentul (CE) nr. 376/2008 al Comisiei (5) ar trebui înlocuite cu trimiteri la Regulamentul delegat (UE) 2016/1237 (6) și la Regulamentul de punere în aplicare (UE) 2016/1239 ale Comisiei.

                  (14)

                  În ceea ce privește notificarea către Comisie, trimiterile la Regulamentul (CE) nr. 792/2009 al Comisiei (7) ar trebui înlocuite cu trimiteri la Regulamentul delegat (UE) 2017/1183 al Comisiei (8) și la Regulamentul de punere în aplicare (UE) 2017/1185 al Comisiei (9).

                  (15)

                  În ceea ce privește normele bazate pe Regulamentul (UE) nr. 1306/2013 al Parlamentului European și al Consiliului (10), trimiterile la Regulamentul (CE) nr. 1122/2009 al Comisiei (11) ar trebui înlocuite cu trimiteri la Regulamentul delegat (UE) nr. 640/2014 al Comisiei (12) și la Regulamentul de punere în aplicare (UE) nr. 809/2014 al Comisiei (13).

                  (16)

                  Prin urmare, Regulamentul de punere în aplicare (UE) nr. 181/2014 ar trebui modificat în consecință.

                  (17)

                  Măsurile prevăzute în prezentul regulament sunt conforme cu avizul Comitetului privind plățile directe,

            ADOPTĂ PREZENTUL REGULAMENT:
      Articolul 1
      Regulamentul de punere în aplicare (UE) nr. 181/2014 se modifică după cum urmează:

                  (1)

                  La articolul 3, alineatul (2) se înlocuiește cu următorul text:
                  „(2)   Certificatele de ajutor se întocmesc după modelul licenței de import din anexa I la Regulamentul de punere în aplicare (UE) 2016/1239 al Comisiei (*1).
                  Articolul 4 din Regulamentul delegat (UE) 2016/1237 al Comisiei (*2) și articolele 2 și 3, articolul 4 alineatul (1), articolele 5 și 7 și articolele 13-16 din Regulamentul de punere în aplicare (UE) 2016/1239 se aplică mutatis mutandis, fără a aduce atingere prezentului regulament.
                  Toleranța negativă prevăzută la articolul 5 alineatul (4) din Regulamentul delegat (UE) 2016/1237 și la articolul 8 alineatul (1) din Regulamentul de punere în aplicare (UE) 2016/1239 se aplică mutatis mutandis.

                     (*1)  Regulamentul de punere în aplicare (UE) 2016/1239 al Comisiei din 18 mai 2016 de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește sistemul de licențe de import și de export (JO L 206, 30.7.2016, p. 44)."

                     (*2)  Regulamentul delegat (UE) 2016/1237 al Comisiei din 18 mai 2016 de completare a Regulamentului (UE) nr. 1308/2013 al Parlamentului European și al Consiliului în ceea ce privește normele de aplicare a sistemului de licențe de import și export și de completare a Regulamentului (UE) nr. 1306/2013 al Parlamentului European și al Consiliului în ceea ce privește normele referitoare la eliberarea și reținerea garanțiilor constituite pentru astfel de licențe, precum și de modificare a Regulamentelor (CE) nr. 2535/2001, (CE) nr. 1342/2003, (CE) nr. 2336/2003, (CE) nr. 951/2006, (CE) nr. 341/2007 și (CE) nr. 382/2008 ale Comisiei și de abrogare a Regulamentelor (CE) nr. 2390/98, (CE) nr. 1345/2005, (CE) nr. 376/2008 și (CE) nr. 507/2008 ale Comisiei (JO L 206, 30.7.2016, p. 1).”"

                  (2)

                  La articolul 10, al treilea paragraf se înlocuiește cu următorul text:
                  „Notificarea menționată la prezentul articol se face în conformitate cu Regulamentul delegat (UE) 2017/1183 al Comisiei (*3) și cu Regulamentul de punere în aplicare (UE) 2017/1185 al Comisiei (*4).

                     (*3)  Regulamentul delegat (UE) 2017/1183 al Comisiei din 20 aprilie 2017 de completare a Regulamentelor (UE) nr. 1307/2013 și (UE) nr. 1308/2013 ale Parlamentului European și ale Consiliului în ceea ce privește notificările către Comisie de informații și documente (JO L 171, 4.7.2017, p. 100)."

                     (*4)  Regulamentul de punere în aplicare (UE) 2017/1185 al Comisiei din 20 aprilie 2017 de stabilire a normelor de aplicare a Regulamentelor (UE) nr. 1307/2013 și (UE) nr. 1308/2013 ale Parlamentului European și ale Consiliului în ceea ce privește notificările către Comisie ale informațiilor și documentelor, precum și de modificare și abrogare a mai multor regulamente ale Comisiei (JO L 171, 4.7.2017, p. 113).”"

                  (3)

                  La articolul 13, alineatul (2) se înlocuiește cu următorul text:
                  „(2)   Controalele fizice efectuate în insulele mici din Marea Egee la introducerea produselor agricole implică un eșantion reprezentativ în proporție de cel puțin 5 % din certificatele prezentate în conformitate cu articolul 7.
                  Controalele fizice efectuate în insulele mici din Marea Egee la exportul sau expedierea prevăzute în secțiunea 3 implică un eșantion reprezentativ în proporție de cel puțin 5 % din operațiuni, pe baza profilurilor de risc stabilite de Grecia.
                  Respectivelor controale fizice li se aplică mutatis mutandis Regulamentul (CE) nr. 1276/2008 al Comisiei (*5).
                  În plus, în cazuri speciale, Comisia poate solicita efectuarea de controale fizice care să vizeze alte procente.

                     (*5)  Regulamentul (CE) nr. 1276/2008 al Comisiei din 17 decembrie 2008 privind monitorizarea prin controale fizice a exporturilor de produse agricole care beneficiază de restituiri sau de alte sume (JO L 339, 18.12.2008, p. 53).”"

                  (4)

                  La articolul 20, al treilea paragraf se înlocuiește cu următorul text:
                  „Pe baza unei analize a riscurilor în conformitate cu articolul 22 alineatul (1) din prezentul regulament, autoritățile competente efectuează controale la fața locului pe un eșantion, pentru fiecare acțiune, de cel puțin 5 % din cererile de ajutor. Eșantionul reprezintă, de asemenea, cel puțin 5 % din sumele care fac obiectul ajutoarelor pentru fiecare acțiune.”

                  (5)

                  La articolul 22 alineatul (1) al doilea paragraf, se adaugă următoarea teză:
                  „Atunci când numărul minim de solicitanți de ajutor cărora urmează să li se aplice controale la fața locului este mai mic de 12, Grecia selecționează în mod aleatoriu cel puțin un solicitant.”

                  (6)

                  Articolele 26 și 27 se înlocuiesc cu următorul text:
                  „Articolul 26
                  Recuperarea plăților necuvenite și sancțiuni financiare
                  (1)   În cazul unei plăți necuvenite, se aplică mutatis mutandis articolul 7 din Regulamentul de punere în aplicare (UE) nr. 809/2014 al Comisiei (*6).
                  (2)   Atunci când plata necuvenită este rezultatul unei declarații false, a unor documente false sau a unei neglijențe grave a solicitantului de ajutor, se aplică o sancțiune financiară egală cu suma plătită nejustificat, majorată cu o dobândă calculată în conformitate cu articolul 7 alineatul (2) din Regulamentul de punere în aplicare (UE) nr. 809/2014.
                  Articolul 27
                  Forță majoră și circumstanțe excepționale
                  În cazuri de forță majoră sau de circumstanțe excepționale în sensul articolului 2 alineatul (2) din Regulamentul (UE) nr. 1306/2013, se aplică mutatis mutandis articolul 4 din Regulamentul delegat (UE) nr. 640/2014 al Comisiei (*7).

                     (*6)  Regulamentul de punere în aplicare (UE) nr. 809/2014 al Comisiei din 17 iulie 2014 de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește sistemul integrat de administrare și control, măsurile de dezvoltare rurală și ecocondiționalitatea (JO L 227, 31.7.2014, p. 69)."

                     (*7)  Regulamentul delegat (UE) nr. 640/2014 al Comisiei din 11 martie 2014 de completare a Regulamentului (UE) nr. 1306/2013 al Parlamentului European și al Consiliului în ceea ce privește Sistemul Integrat de Administrare și Control și condițiile pentru refuzarea sau retragerea plăților și pentru sancțiunile administrative aplicabile în cazul plăților directe, al sprijinului pentru dezvoltare rurală și al ecocondiționalității (JO L 181, 20.6.2014, p. 48).”"

                  (7)

                  Articolul 30 se modifică după cum urmează:

                              (a)

                              alineatul (1) se modifică după cum urmează:

                                          (i)

                                          la primul paragraf, teza introductivă se înlocuiește cu următorul text:
                                          „(1)   În ceea ce privește regimul specific de aprovizionare, autoritățile competente notifică Comisiei, până cel târziu la data de 31 mai a fiecărui an, următoarele date referitoare la operațiunile efectuate în anul precedent în ceea ce privește bilanțul de aprovizionare al anului calendaristic de referință, defalcate în funcție de produs și de cod NC și, după caz, de fiecare destinație”;

                                          (ii)

                                          la al doilea paragraf, a doua teză se elimină;

                              (b)

                              alineatele (3) și (4) se înlocuiesc cu următorul text:
                              „(3)   Notificările menționate la prezentul articol se efectuează în conformitate cu Regulamentul delegat (UE) 2017/1183 și cu Regulamentul de punere în aplicare (UE) 2017/1185.
                              (4)   Notificările menționate la articolul 20 alineatul (1) din Regulamentul (UE) nr. 229/2013 se efectuează, de asemenea, în conformitate cu Regulamentul delegat (UE) 2017/1183 și cu Regulamentul de punere în aplicare (UE) 2017/1185.”

                  (8)

                  Articolul 31 se înlocuiește cu următorul text:
                  „Articolul 31
                  Raportul anual
                  (1)   Structura și conținutul raportului anual menționat la articolul 20 alineatul (2) din Regulamentul (UE) nr. 229/2013 sunt cele prezentate în anexa III la prezentul regulament.
                  (2)   Raportul menționat la alineatul (1) se transmite Comisiei în conformitate cu Regulamentul delegat (UE) 2017/1183 și cu Regulamentul de punere în aplicare (UE) 2017/1185.”;

                  (9)

                  Articolul 32 se modifică după cum urmează:

                              (a)

                              alineatele (1) și (2) se înlocuiesc cu următorul text:
                              „(1)   Modificările aduse programului de sprijin menționat în capitolul II din Regulamentul (UE) nr. 229/2013 sunt prezentate Comisiei o dată pe an calendaristic, cu excepția cazurilor de forță majoră sau a unor circumstanțe excepționale. Modificările se transmit Comisiei până cel târziu la data de 31 iulie a anului anterior celui în care se depune cererea. Modificările trebuie justificate în mod corespunzător, furnizându-se în special următoarele informații:

                                          (a)

                                          motivele eventualelor dificultăți întâmpinate legate de punerea în aplicare, care justifică modificarea programului;

                                          (b)

                                          efectele estimate ale modificării;

                                          (c)

                                          consecințele în ceea ce privește finanțarea și condițiile de eligibilitate.

                                    Comisia informează Grecia dacă consideră că modificările nu respectă legislația Uniunii, în special articolul 4 din Regulamentul (UE) nr. 229/2013, fără a aduce atingere articolelor 51 și 52 din Regulamentul (UE) nr. 1306/2013.
                              Modificările se aplică începând cu data de 1 ianuarie a anului următor celui în care au fost notificate. În cazul în care se consideră că este necesară o aplicare anticipată, aceste modificări se pot aplica mai devreme dacă Comisia nu obiectează față de acest lucru.
                              (2)   Prin derogare de la alineatul (1), Comisia evaluează separat modificările propuse de Grecia constând în introducerea în programul general a unor noi grupe de produse care să primească sprijin în cadrul regimului specific de aprovizionare sau al unor noi măsuri prin care se acordă asistență pentru producția agricolă locală. Comisia decide în privința aprobării lor în termen de cel mult cinci luni de la prezentarea acestora, în conformitate cu procedura menționată la articolul 22 alineatul (2) din Regulamentul (UE) nr. 229/2013.
                              Modificările astfel aprobate se aplică începând cu data de 1 ianuarie a anului următor celui în care a fost făcută propunerea de modificare sau începând cu data indicată în mod expres în decizia de aprobare.”;

                              (b)

                              la alineatul (3), litera (b) se înlocuiește cu următorul text:

                                          „(b)

                                          în ceea ce privește toate măsurile, ajustările de până la 20 % din alocarea financiară a fiecărei măsuri, fără a se aduce atingere plafoanelor financiare prevăzute la articolul 18 din Regulamentul (UE) nr. 229/2013, cu condiția ca astfel de ajustări să fie notificate cel târziu la data de 31 mai a anului următor anului calendaristic aferent alocării financiare modificate;”;

                              (c)

                              la alineatul (5), litera (a) se înlocuiește cu următorul text:

                                          „(a)

                                          «măsură» înseamnă gruparea unor acțiuni necesare pentru atingerea unuia sau a mai multor obiective ale programului, într-o linie pentru care se definește o alocare financiară în tabelul financiar menționat la articolul 5 litera (a) din Regulamentul (UE) nr. 229/2013;”;

                              (d)

                              alineatul (6) se înlocuiește cu următorul text:
                              „(6)   Notificările menționate la prezentul articol se realizează în conformitate cu Regulamentul delegat (UE) 2017/1183 și cu Regulamentul de punere în aplicare (UE) 2017/1185.”

                  (10)

                  Se adaugă anexa III, al cărei text figurează în anexa la prezentul regulament.

            Articolul 2
      Prezentul regulament intră în vigoare în a treia zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 27 iunie 2018.

               Pentru Comisie

               Președintele

            Jean-Claude JUNCKER

         (1)  JO L 78, 20.3.2013, p. 41.

         (2)  Regulamentul de punere în aplicare (UE) nr. 181/2014 al Comisiei din 20 februarie 2014 de stabilire a normelor de aplicare a Regulamentului (UE) nr. 229/2013 al Parlamentului European și al Consiliului privind măsurile specifice din domeniul agriculturii în favoarea insulelor mici din Marea Egee (JO L 63, 4.3.2014, p. 53).

         (3)  Regulamentul de punere în aplicare (UE) 2016/1239 al Comisiei din 18 mai 2016 de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește sistemul de licențe de import și de export (JO L 206, 30.7.2016, p. 44).

         (4)  Raport al Comisiei către Parlamentul European și Consiliu privind punerea în aplicare a programului de măsuri specifice în domeniul agriculturii în favoarea insulelor mici din Marea Egee (IMME)[COM(2016)796 final].

         (5)  Regulamentul (CE) nr. 376/2008 al Comisiei din 23 aprilie 2008 de stabilire a normelor comune de aplicare a sistemului de licențe de import și export și de certificate de fixare în avans pentru produsele agricole (JO L 114, 26.4.2008, p. 3).

         (6)  Regulamentul delegat (UE) 2016/1237 al Comisiei din 18 mai 2016 de completare a Regulamentului (UE) nr. 1308/2013 al Parlamentului European și al Consiliului în ceea ce privește normele de aplicare a sistemului de licențe de import și export și de completare a Regulamentului (UE) nr. 1306/2013 al Parlamentului European și al Consiliului în ceea ce privește normele referitoare la eliberarea și reținerea garanțiilor constituite pentru astfel de licențe, precum și de modificare a Regulamentelor (CE) nr. 2535/2001, (CE) nr. 1342/2003, (CE) nr. 2336/2003, (CE) nr. 951/2006, (CE) nr. 341/2007 și (CE) nr. 382/2008 ale Comisiei și de abrogare a Regulamentelor (CE) nr. 2390/98, (CE) nr. 1345/2005, (CE) nr. 376/2008 și (CE) nr. 507/2008 ale Comisiei (JO L 206, 30.7.2016, p. 1).

         (7)  Regulamentul (CE) nr. 792/2009 al Comisiei din 31 august 2009 de stabilire a normelor detaliate pentru comunicarea Comisiei de către statele membre a informațiilor și documentelor cu privire la implementarea organizării comune a piețelor, la sistemul de plăți directe, la promovarea produselor agricole și la regimul aplicabil regiunilor ultraperiferice și insulelor mici din Marea Egee (JO L 228, 1.9.2009, p. 3).

         (8)  Regulamentul delegat (UE) 2017/1183 al Comisiei din 20 aprilie 2017 de completare a Regulamentelor (UE) nr. 1307/2013 și (UE) nr. 1308/2013 ale Parlamentului European și ale Consiliului în ceea ce privește notificările către Comisie de informații și documente (JO L 171, 4.7.2017, p. 100).

         (9)  Regulamentul de punere în aplicare (UE) 2017/1185 al Comisiei din 20 aprilie 2017 de stabilire a normelor de aplicare a Regulamentelor (UE) nr. 1307/2013 și (UE) nr. 1308/2013 ale Parlamentului European și ale Consiliului în ceea ce privește notificările către Comisie ale informațiilor și documentelor, precum și de modificare și abrogare a mai multor regulamente ale Comisiei (JO L 171, 4.7.2017, p. 113).

         (10)  Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (JO L 347, 20.12.2013, p. 549).

         (11)  Regulamentul (CE) nr. 1122/2009 al Comisiei din 30 noiembrie 2009 de stabilire a normelor de aplicare a Regulamentului (CE) nr. 73/2009 al Consiliului în ceea ce privește ecocondiționalitatea, modularea și sistemul integrat de administrare și control în cadrul schemelor de ajutor direct pentru agricultori prevăzute de regulamentul respectiv, precum și de aplicare a Regulamentului (CE) nr. 1234/2007 al Consiliului în ceea ce privește ecocondiționalitatea în cadrul schemei de ajutoare prevăzute pentru sectorul vitivinicol (JO L 316, 2.12.2009, p. 65).

         (12)  Regulamentul delegat (UE) nr. 640/2014 al Comisiei din 11 martie 2014 de completare a Regulamentului (UE) nr. 1306/2013 al Parlamentului European și al Consiliului în ceea ce privește Sistemul Integrat de Administrare și Control și condițiile pentru refuzarea sau retragerea plăților și pentru sancțiunile administrative aplicabile în cazul plăților directe, al sprijinului pentru dezvoltare rurală și al ecocondiționalității (JO L 181, 20.6.2014, p. 48).

         (13)  Regulamentul de punere în aplicare (UE) nr. 809/2014 al Comisiei din 17 iulie 2014 de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește sistemul integrat de administrare și control, măsurile de dezvoltare rurală și ecocondiționalitatea (JO L 227, 31.7.2014, p. 69).

         ANEXĂ
         „
               ANEXA III

                  Structura și conținutul raportului anual menționat la articolul 31

               Structura și conținutul raportului aferent anului precedent sunt următoarele:
               1.   CONTEXTUL GENERAL DIN ANUL PRECEDENT
               1.1.   Contextul socioeconomic.
               1.2.   Situația agriculturii și dezvoltarea sa.
               2.   PUNEREA ÎN APLICARE FIZICĂ ȘI FINANCIARĂ A MĂSURILOR ȘI ACȚIUNILOR
               2.1.   Tabelul general cu datele financiare referitoare la sprijinul în favoarea producției locale și regimului specific de aprovizionare, inclusiv alocarea inițială per măsură și acțiune, precum și cheltuielile efective și, dacă este relevant, orice ajutor de stat furnizat în conformitate cu articolul 17 din Regulamentul (UE) nr. 229/2013.
               2.2.   Descrierea cuprinzătoare a punerii în aplicare fizice și financiare a fiecărei măsuri și acțiuni, inclusiv asistența tehnică, cuprinse în program:

                           (a)

                           pentru regimul specific de aprovizionare: datele și analiza bilanțului anual de aprovizionare al insulelor mici din Marea Egee;

                           (b)

                           pentru sprijinul în favoarea producției locale: datele și analiza punerii în aplicare fizice și financiare a fiecărei măsuri și acțiuni enumerate în program, inclusiv date precum numărul de beneficiari, numărul de animale vizate de plată, suprafața eligibilă și/numărul de exploatații în cauză. Dacă este necesar, datele trebuie să fie însoțite de o prezentare și o analiză a sectorului la care se referă măsura.

                     3.   PERFORMANȚA PROGRAMULUI ÎN ANUL PRECEDENT
               3.1.   Progresul măsurilor și al acțiunilor în direcția realizării obiectivelor și a priorităților specifice ale programului și a obiectivelor generale stabilite la articolul 2 din Regulamentul (UE) nr. 229/2013:

                           (a)

                           evoluția și analiza indicatorilor naționali care cuantifică obiectivele specifice ale programului și evaluarea măsurii în care au fost realizate obiectivele specifice alocate fiecăreia dintre măsurile cuprinse în program;

                           (b)

                           pentru regimul specific de aprovizionare, informații privind modul în care a fost transferat avantajul acordat, precum și măsurile adoptate și controalele realizate pentru a se asigura că acest transfer s-a realizat în conformitate cu articolul 4 din prezentul regulament;

                           (c)

                           pentru regimul specific de aprovizionare, analiza caracterului proporțional al ajutoarelor în raport cu costurile suplimentare aferente transportului către insulele mici din Marea Egee și, în cazul produselor destinate prelucrării și factorilor de producție agricolă, costurile suplimentare legate de izolare și de îndepărtare;

                           (d)

                           datele anuale privind indicatorii de performanță comuni menționați la articolul 29 din prezentul regulament și analiza acestora în special cu privire la realizarea obiectivelor generale stabilite la articolul 2 din Regulamentul (UE) nr. 229/2013.

                     3.2.   Concluziile analizelor cu privire la caracterul adecvat al strategiei urmărite prin măsuri și posibila ameliorare a acesteia în scopul de a se realiza obiectivele programului.
               4.   GESTIONAREA PROGRAMULUI
               4.1.   O prezentare succintă a eventualelor probleme majore întâmpinate în procesul de gestionare și punere în aplicare a măsurilor pe parcursul anului respectiv.
               4.2.   Statistici referitoare la controalele efectuate de autoritățile competente și la eventualele sancțiuni aplicate. Orice fel de informații suplimentare care ar putea fi utile pentru a înțelege datele prezentate.
               5.   MODIFICĂRI
               Rezumatul eventualelor modificări ale programului prezentate în anul respectiv și justificările lor.
            ”